ПРОЕКТ!!!

**Д О Г О В О Р**

**……………………………..**

Днес, ...................2020 год., в гр. Перник се сключи настоящият договор между:

1 . Община Перник със седалище и адрес на управление: гр. Перник, пл. „Св. Иван Рилски“ №1А с БУЛСТАТ: 000386751, представлявана от Станислав Владимиров, в качеството си на Кмет на община Перник и Евелина Димитрова - Главен счетоводител в Общинска администрация - Перник, наричана по-долу за краткост ВЪЗЛОЖИТЕЛ и

.......................................................................... със седалище и адрес на управление:.........................................................................,

ЕИК................................, представлявано от ..................................................,

наричано в договора за краткост ИЗПЪЛНИТЕЛ, от друга страна,

на основание чл. [ще се посочат приложимите разпоредби] от Закона за обществените поръчки („ЗОП‘ ) и [ще се посочи наименование, номер и дата на акта на възложителя за избор на изпълнител] на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет:

**„Наемане на техника с оператори за обезпечаване дейностите по сметоизвозване на община Перник по две обособени позиции:**

**За Обособена позиция №1: Наемане на техника с оператори за обезпечаване дейностите по сметоизвозване на община Перник за зона 1 гр. Перник.**

сключи този договор („Договора/Договорът“) за следното:

1. **Предмет на договора.**

Чл. 1. (1)ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя, срещу възнаграждение и при условията на този Договор, услуги/дейности по „**Наемане на техника с оператори за обезпечаване дейностите по сметоизвозване на община Перник по две обособени позиции: За Обособена позиция №1: Наемане на техника с оператори за обезпечаване дейностите по сметоизвозване на община Перник за зона 1 гр. Перник**”, посочени към настоящия договор в Техническа спецификация на Възложителя, наричани за краткост „Услуги/Дейности“.

Чл. 2. (1) ИЗПЪЛНИТЕЛЯТ се задължава да предоставя Услугите в съответствие с Техническата спецификация, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, съставляващи Приложения към този Договор („Приложенията“) и представляващи неразделна част от него.

Чл. 3. (1) В срок до 3 (три) работни дни от датата на сключване на Договора, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ.

1. **Срок на договора. Срок и място на изпълнение**

Чл. 4.(1). Договорът е със срок на действие до изтичане на 24 (двадесет и четири) месеца или до изчерпване на общата стойност по договора, в зависимост от това кое от двете събития настъпи по-рано. Договорът влиза в сила от датата на подписване. Срокът на изпълнение започва да тече след изрично писмено уведомление /по факс или по пощата с обратна разписка/ от страна на Възложителя до Изпълнителя. Датата, от която следва да се изпълнява настоящия договор е датата, на която Изпълнителят е получил писменото уведомление от Възложителя.

Чл. 5. (1). Техниката - сметосъбиращи автомобили предмет на поръчката, ще бъдат използвани за извършване на услуги по сметосъбиране и сметоизвозване на територията на град Перник.

1. **Цена, ред и срокове за плащане.**

Чл. 6. (1) За предоставянето на Услугите/Дейностите, ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ обща цена в размер на **................................лева без ДДС */словом:…....................………………….../* или .................................. лева с включен ДДС */словом: …………………...........……….../***. Посочената цена е формирана на база единични цени за машиносмени за съответното специализирано превозно средство, съгласно посочените от Изпълнителя, стойности за машиносмяна в Ценовото предложение, както следва:

|  |  |  |  |
| --- | --- | --- | --- |
| **Специализиран автомобил** | **Ед. цена на машиносмяна**  /в лева/ **без ДДС** | **брой** | **ОБЩА ЦЕНА БЕЗ ДДС**  (Единична цена на машиносмяна /в лева/ без ДДС **Х брой**) |
| Специализирани сметосъбиращи автомобили с вместимост от 18 м³ до 24 м³ |  | **3 660** |  |
| Специализирани сметосъбиращи автомобили с вместимост от 6 м³ до 8 м³ |  | **732** |  |

(2) Цената, посочена в ал. 1 е фиксирана/крайна за изпълнението на Услугите и не подлежи на промяна, освен в случаите, изрично уговорени в този Договор, приложенията към него и в съответствие с разпоредбите на ЗОП. При постигане на съгласие между страните единичните цени на услугите могат да бъдат намалявани.

Чл.7. (1) ИЗПЪЛНИТЕЛЯТ потвърждава, че Цената за изпълнение на Договора е единственото възнаграждение за изпълнение на услугите по договора,

Чл.8. (1) ИЗПЪЛНИТЕЛЯТ потвърждава, че оферирайки, в ценовото си предложение, е изложил всички ставки и цени за съответните услуги, така че общата стойност на поръчката покрива всичките му задължения за тяхното изпълнение за целия срок за изпълнение на предмета на договора.

1. **Начин на плащане**

Чл. 9. (1) ВЪЗЛОЖИТЕЛЯТ заплаща на ИЗПЪЛНИТЕЛЯ стойността на предоставените услуги по изпълнението на предмета на договора за изтекъл период от един Отчетен месец въз основа на издадена от ИЗПЪЛНИТЕЛЯ по реда на ал. 2 месечна фактура, неразделна част от която е двустранен протокол за изпълнените дейности по предмета на договора.

(2) В рамките на 5 (пет) работни дни от края на всеки Отчетен месец, ИЗПЪЛНИТЕЛЯТ представя на ВЪЗЛОЖИТЕЛЯ документите изготвени по реда на настоящият договор - Обобщен протокол по образец, утвърден от ВЪЗЛОЖИТЕЛЯ, в който подробно са описани извършените услуги за Отчетения месец по количествата дейности по график и количествата изпълнени дейности по дни и сумарно за месеца, неизпълнени количества дейности поради различни причини, независещи от Изпълнителя, и наложени санкции. С подписването на протокола от страна на ВЪЗЛОЖИТЕЛЯ или оправомощено от него лице окончателно се определя месечната сума за плащане, за която ИЗПЪЛНИТЕЛЯТ издава фактура.

(3) При наличие на условия за налагане на неустойки, съгласно условията на Договора, това обстоятелство се отразява в протокола, подписан от представители на ВЪЗЛОЖИТЕЛЯ и ИЗПЪЛНИТЕЛЯ, като начислените неустойки се прихващат от дължимото за съответния Отчетен месец възнаграждение при плащането.

(4) ВЪЗЛОЖИТЕЛЯТ заплаща на ИЗПЪЛНИТЕЛЯ дължимата за съответния месец сума в срок до 30 календарни дни от получаване на фактурата, придружена с документацията към нея, в съответствие с чл. 9, ал. 1 и 2 от договора.

Чл. 10. (1) ВЪЗЛОЖИТЕЛЯТ заплаща на ИЗПЪЛНИТЕЛЯ дължимата за съответния месец сума в срок до 30 календарни дни от получаване на фактурата, придружена с документацията към нея, в съответствие с чл. 9, ал. 1 и 2 от договора.

(2) Разплащанията по настоящия договор ще се извършват по банков път, чрез банков превод по банкова сметка на ИЗПЪЛНИТЕЛЯ :

IBAN сметка: ;

BIC: ;

Банка:

(3) ИЗПЪЛНИТЕЛЯТ е длъжен да уведоми писмено ВЪЗЛОЖИТЕЛЯ за всички промени в данните за банковата сметка по ал. 1 в срок от 5 (пет) дни, считано от момента на промяната. В случай че ИЗПЪЛНИТЕЛЯТ не уведоми своевременно ВЪЗЛОЖИТЕЛЯ и плащането е извършено от ВЪЗЛОЖИТЕЛЯ, се счита, че плащането е надлежно извършено.

(4) ВЪЗЛОЖИТЕЛЯТ дължи плащане само за действително извършени услуги.

(5) Издадената фактура от ИЗПЪЛНИТЕЛЯ трябва да отговаря на изискванията на Закона за счетоводството, Закона за данък добавена стойност и Правилника за прилагането му.

(6) В случай че представена по настоящия договор, фактура бъде върната на ИЗПЪЛНИТЕЛЯ за корекции, срока за плащане спира да тече до представянето на коригираната фактура.

(7) Когато ИЗПЪЛНИТЕЛЯТ е сключил договор/договори за подизпълнение и частта от поръчката, която се изпълнява от подизпълнител, може да бъде предадена като отделен обект на изпълнителя или на ВЪЗЛОЖИТЕЛЯ, ВЪЗЛОЖИТЕЛЯТ заплаща цената на извършените от подизпълнителя услуги директно на подизпълнителя, в случай че са изпълнени условията по ал. 8 и ал. 9 по-долу.

(8) В случаите на предходната алинея ВЪЗЛОЖИТЕЛЯТ заплаща цената в срока по чл. 10, ал. 1 от Договора след представяне на фактура от подизпълнителя в оригинал, придружена с Обобщен протокол, искане за плащане от подизпълнителя и становище на ИЗПЪЛНИТЕЛЯ, от което е видно дали ИЗПЪЛНИТЕЛЯТ оспорва плащанията или част от тях като недължими. ИЗПЪЛНИТЕЛЯТ е длъжен да предостави на ВЪЗЛОЖИТЕЛЯ всяко получено искане от подизпълнителя в 15-дневен срок от получаването му.

(9) В случаите по ал. 7 ВЪЗЛОЖИТЕЛЯТ заплаща единствено действително извършените дейности и количества, отразени в Обобщен протокол, подписан от страна на ВЪЗЛОЖИТЕЛЯ или оправомощено от него лице.

(10) ВЪЗЛОЖИТЕЛЯТ има право да откаже плащане по ал. 7, когато искането за плащане на подизпълнителя е оспорено от ИЗПЪЛНИТЕЛЯ, до момента на отстраняване на причината за отказа.

1. **Гаранция за изпълнение**

Чл. 11. (1) При подписване на договора ИЗПЪЛНИТЕЛЯТ представя гаранция /под формата на *изписва се вида на документа, като при внасяне по банков път или чрез онлайн банкиране се изписва и банковата сметка на възложителя/*, за изпълнение на задълженията си по договора в размер на 5 % (пет процента) от цената на договора.

(2) Гаранцията за изпълнение покрива всяко неточно изпълнение на договора, в резултат на недобросъвестно поведение от страна на ИЗПЪЛНИТЕЛЯ. В случай на лошо изпълнение от страна на ИЗПЪЛНИТЕЛЯ, ВЪЗЛОЖИТЕЛЯТ може да задържи гаранцията до отстраняване на констатираните недостатъци. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на настоящия договор е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съответния съд.

(3) Гаранцията за изпълнение представена от ИЗПЪЛНИТЕЛЯТ трябва да се поддържа със срок на валидност 30 (тридесет) календарни дни, след изтичане срока на изпълнение на договора.

(4) ВЪЗЛОЖИТЕЛЯТ не дължи лихва върху сумата по Гаранцията за изпълнение на договора за срока, за който средствата са престояли законно при него.

(5) Текстът на гаранция предварително се съгласува с ВЪЗЛОЖИТЕЛЯ.

(6) ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки, ако ИЗПЪЛНИТЕЛЯ е надвишил срока за изпълнение или е констатирано друго по вид неизпълнение.

(7) При представена банкова гаранция, която следва да е безусловна и неотменима - В случай, че банката издала гаранцията за изпълнение на договора, се обяви в несъстоятелност или изпадне в неплатежоспособност или й се отнеме лиценза или откаже да заплати предявената от ВЪЗЛОЖИТЕЛЯ сума в 5-дневен срок, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ се задължава да предостави в срок до 10 /десет/ работни дни от направеното искане, съответна заместваща гаранция от друга банкова институция, съгласувана с ВЪЗЛОЖИТЕЛЯ.

(8) При представена застраховка за гарантиране на изпълнението - В случай, че организацията/учреждението издало застраховката гарантираща изпълнение на договора, се обяви в несъстоятелност или изпадне в неплатежоспособност или й се отнеме лиценза или откаже да заплати предявената от ВЪЗЛОЖИТЕЛЯ сума в 5-дневен срок, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ се задължава да предостави в срок до 10 /десет/ работни дни от направеното искане, съответна заместваща застраховка от друга организация/учреждение, съгласувана с ВЪЗЛОЖИТЕЛЯ.

(9) Освобождаването на Гаранцията за изпълнение се извършва, както следва:

1. когато е във формата на парична сума - чрез превеждане на сумата по банковата сметка на ИЗПЪЛНИТЕЛЯ, посочена в чл. 10, ал. 2 от Договора;

2. когато е във формата на банкова гаранция - чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка - чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице и изпращане на писмено уведомление до застрахователя.

(10) ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне изпълнение на услугите по Договора за период по-дълъг от 10 (десет) календарни дни след Датата на получаване на Възлагателно писмо и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

(11) Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

(12) Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 7 (седем) календарни дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 11, ал. 1 от Договора.

1. **Права и задължения на ИЗПЪЛНИТЕЛЯ.**

Чл.12.(1) ИЗПЪЛНИТЕЛЯТ е длъжен, при изпълнението на договора, да спазва, Техническата спецификация на ВЪЗЛОЖИТЕЛЯ и действащото законодателство, като носи изцяло риска и отговорността за всички опасности по изпълнение, по време на целия срок на договора.

(2) ИЗПЪЛНИТЕЛЯТ поема задължение да не използва по никакъв начин, включително за свои нужди или като я разгласява пред трети лица, каквато и да било информация за ВЪЗЛОЖИТЕЛЯ, негови служители или контрагенти, станала му известна при или по повод изпълнението на този договор.

(3) ИЗПЪЛНИТЕЛЯТ се задължава:

1. Да изпълни задълженията си по договора, в съответствие с Техническото предложение на ИЗПЪЛНИТЕЛЯ, техническата спецификация на ВЪЗЛОЖИТЕЛЯ и да упражнява всичките си права, с оглед защита интересите на ВЪЗЛОЖИТЕЛЯ.

2. Да предоставя необходимите технически средства за изпълнение на поръчката, ведно с екипите, така както са предвидени съгласно техническата спецификация.

3. Да представя при поискване от страна на ВЪЗЛОЖИТЕЛЯ информация за хода на изпълнението на договора.

4. Да уведомява писмено ВЪЗЛОЖИТЕЛЯ за всички възникнали трудности при изпълнение на договора, които могат да осуетят постигането на крайните резултати, както и за мерките, които са взети за отстраняването им.

5. Да спазва всички приложими законови и подзаконови нормативни актове, имащи пряко отношение към изпълнението на този договор.

6. Да извършва дейностите по този Договор и приложенията към него, качествено и в срок, съобразно техническата спецификация, като изпълнява стриктно указанията на Възложителя, които получава в хода на изпълнението му.

7. Изпълнителят се задължава към момента на сключване на Договора, както и за целия срок на Договора да поддържа в изправност и готовност минималния брой и вид транспортни средства, ведно с предвидените оператори, съгласно Техническата спецификация на ВЪЗЛОЖИТЕЛЯ.

8. ИЗПЪЛНИТЕЛЯТ осигурява за своя сметка и отговорност застраховка „Трудова злополука” на служителите си и застраховка „Гражданска отговорност” на транспортните средства, предназначени за изпълнение на услугите, предмет на Договора.

9. ИЗПЪЛНИТЕЛЯТ е длъжен да представя при поискване на представителите на ВЪЗЛОЖИТЕЛЯ оригиналните застрахователни полици, сертификати, регистрационни и др. документи, изисквани за извършване на услугите съгласно действащото законодателство, Договора и Техническата спецификация на ВЪЗЛОЖИТЕЛЯ.

10. Да спазва принципите на независимост, компетентност, конфиденциалност, почтеност и обективност.

11. Да предупреждава ВЪЗЛОЖИТЕЛЯ, в областта на своята компетентност за действия или пропуски, които може да му навредят, доколкото са му станали известни в хода на изпълнение на работата по договора.

12. Да разяснява на ВЪЗЛОЖИТЕЛЯ значението на дадена информация, получена при изпълнението на задълженията.

13 Да контролира работата на привлечените от него подизпълнители и/или трети лица за извършване на услугите, в случай на наличие на такива.

14. Да изпълнява задълженията, свързани с предотвратяването на конфликт на интереси.

15. Да осигурява възможност на упълномощени представители на ВЪЗЛОЖИТЕЛЯ да упражняват контрол върху работата на ИЗПЪЛНИТЕЛЯ.

16. Да отстрани за своя сметка вреди, настъпили за ВЪЗЛОЖИТЕЛЯ, в резултат на неизпълнение или лошо изпълнение на задълженията по договора, както и по направени рекламации.

17. ИЗПЪЛНИТЕЛЯТсе задължава да продължи изпълнението на дейностите, включени в предмета на Договора, и в случай на забавяне на плащането от страна на Възложителя поради обективни причини.

18. ИЗПЪЛНИТЕЛЯТ е длъжен да предоставя услугите по този Договор под своята фирма /наименование, като маркира транспортните средства, съгласно изискванията, посочени в техническата спецификация/.

19. ИЗПЪЛНИТЕЛЯТ е длъжен да осигури GPS устройства на оборудването на всеки един от наетите специализирани автомобили, необходими за изпълнението на обществената поръчка. Устройствата следва да поддържат база данни за срок не по-малко от 12 (дванадесет) месеца назад и предоставящи възможност на ВЪЗЛОЖИТЕЛЯ да контролира в реално време и по електронен път следните параметри: текущо местоположение; дата и час; посока на движение; изминат маршрут; пробег; спирания и престой.

1. **Права и задължения на ВЪЗЛОЖИТЕЛЯ.**

Чл. 13. (1) ВЪЗЛОЖИТЕЛЯТ е задължен да заплаща сумите по начина и в сроковете определени в този договор.

(2) ВЪЗЛОЖИТЕЛЯТ е задължен да оказва всякакво нужно съдействие на ИЗПЪЛНИТЕЛЯ за изпълнение на услугите, възложени с настоящия договор.

(3) ВЪЗЛОЖИТЕЛЯТ предоставя на ИЗПЪЛНИТЕЛЯ цялата необходимата изходна информация за точното и качествено изпълнение на възложените с настоящия договор услуги.

(4) ВЪЗЛОЖИТЕЛЯТ има право:

1. да дава указания на ИЗПЪЛНИТЕЛЯ за изпълнението на договора.

2. да осъществява контрол по време на действие на договора, без с това да пречи на ИЗПЪЛНИТЕЛЯ

3. да дава допълнителни писмени разяснения.

4. да осигури достъп до всички данни и документи, необходими за успешното изпълнение на поръчката.

5. да осигури съдействието на всички служебни лица при изпълнението на възложената на ИЗПЪЛНИТЕЛЯ работа.

6. да спре временно изпълнението на този Договор, при настъпване на обстоятелства, които не е могъл да предвиди при подписването му и които са от значение за изпълнението на Договора.

7. да изисква от ИЗПЪЛНИТЕЛЯ качествено, извършено в срок и в съответствие с действащото законодателство и разпоредбите на Договора и Техническата спецификация на ВЪЗЛОЖИТЕЛЯ, изпълнение на услугите от предмета на Договора.

8. ВЪЗЛОЖИТЕЛЯТ или упълномощено от него лице да контролира ежедневно извършената работа, като проверява качеството, видовете и количеството на извършените от ИЗПЪЛНИТЕЛЯ услуги, съобразно изискванията на договора, техническата спецификация и действащата нормативна уредба.

9. ВЪЗЛОЖИТЕЛЯТ или упълномощено от него лице, уведомява ИЗПЪЛНИТЕЛЯ за установени пропуски, като изпраща Съобщение за неизпълнение по реда, предвиден в настоящия договор и техническата спецификация.

10. ВЪЗЛОЖИТЕЛЯТ има право да налага санкциите, предвидени в този Договор.

11. По време на изпълнението на Договора да променя обема на услугите, съобразно бюджета и предмета на договора, като промяната е задължителна за ИЗПЪЛНИТЕЛЯ.

(5) ВЪЗЛОЖИТЕЛЯТ е длъжен:

1. да заплати на ИЗПЪЛНИТЕЛЯ уговорената цена, в сроковете и по реда, описан в настоящия договор.

2. да приеме изпълнението на услугите от ИЗПЪЛНИТЕЛЯ по реда и при условията на настоящия договор.

3 да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна, и изрично упомената от ИЗПЪЛНИТЕЛЯ като такава.

4. да предоставя на ИЗПЪЛНИТЕЛЯ необходимото съдействие за осъществяване на дейностите по договора.

5. да осигури неговите служители да оказват необходимото съдействие на ИЗПЪЛНИТЕЛЯ, в т.ч., при необходимост - достъп до документи и информация, необходими за изпълнение на задълженията на ИЗПЪЛНИТЕЛЯ.

**VIII. Приемане на работата.**

Чл. 14. (1) Изпълнението на услугите, ще се приема в съответствие с условията на настоящия договор.

(2) Всеки ден представител на ВЪЗЛОЖИТЕЛЯ, съвместно с представители на ИЗПЪЛНИТЕЛЯ, отчита извършените дейности и изготвя двустранен протокол за изпълнените дейности по предмета на договора.

(3) В двустранните протоколи за изпълнение дейностите предмет на договора задължително се включват: видове дейности, единица мярка, количество на изпълнените дейности, съгласно Техническите спецификации, забележки, съобщения за неизпълнение, в колона «забележки» констативен протокол, ако е съставен такъв.

(4) Представителите на ИЗПЪЛНИТЕЛЯ нямат право да отказват подписването на тези протоколи. Несъгласието си или особеното си мнение отразяват отделно в писмена форма, която се прикрепя към двустранните протоколи и става неразделна част от тях. При отказ да се подпише двустранният протокол от страна на ИЗПЪЛНИТЕЛЯ, не се заплащат дейностите за Отчетния период, отразени в него.

(5) Двустранните протоколи се изготвят в 3 /три/ еднакви екземпляра – по един за ИЗПЪЛНИТЕЛЯ и два за ВЪЗЛОЖИТЕЛЯ в т.ч. общинско предприятие „ФЛОР“. Двустранно оформеният протокол се предоставят до края на работния ден. Подписаните протоколи за седмицата се предават за контрол и съхранение на ВЪЗЛОЖИТЕЛЯ в края на работната седмица.

(6) След приключване на месеца, на база на двустранно оформените протоколи представители на ВЪЗЛОЖИТЕЛЯ, съвместно с представители на ИЗПЪЛНИТЕЛЯ, изготвят Обобщен констативен протокол за месеца.

(7) В обобщеният протокол за изпълнение на дейностите се включват: количествата дейности по график и количествата изпълнени дейности по дни и сумарно за месеца, неизпълнени количества дейности поради различни причини, независещи от ИЗПЪЛНИТЕЛЯ, и наложени санкции.

(8) Обобщеният протокол се изготвя в 3 /три/ еднакви екземпляра – по един за ИЗПЪЛНИТЕЛЯ и два за Възложителя в т.ч. общинско предприятие „ФЛОР“.

(9) Обобщеният протокол подписан от представители на ИЗПЪЛНИТЕЛЯ и ВЪЗЛОЖИТЕЛЯ се представят на Възложителя до 5 /пет/ работни дни след приключване на месеца.

**ІХ. Забава на изпълнителя. Недостатъци на изпълнението**

Чл. 15. Предоставянето на услугите и съпровождащите ги дейности от предмета на Договора се извършват от ИЗПЪЛНИТЕЛЯ в съответствие с месечните графици за изпълнение на поръчката, предоставени от ВЪЗЛОЖИТЕЛЯ.

Чл. 16. Когато ИЗПЪЛНИТЕЛЯТ се е отклонил от и/или е в неизпълнение на изискванията на техническата спецификация за изпълнение на възложените услуги, определени в Договора, ВЪЗЛОЖИТЕЛЯТ има право да откаже тяхното приемане и заплащането на част или на цялото възнаграждение, докато ИЗПЪЛНИТЕЛЯТ не отстрани констатираните недостатъци/нередовности за своя сметка.

**X. Отговорност. Санкции. Неустойки**

Чл. 17. (1) ВЪЗЛОЖИТЕЛЯТ има право да налага на ИЗПЪЛНИТЕЛЯ санкциите, предвидени в настоящият договор за неизпълнение на услугите, предмет на настоящия Договор, както и за направените от него по реда на чл. 16 констатации, след отправяне на писмено Съобщение за неизпълнение или въз основа на съставен констативен протокол с приложен към него при необходимост друг доказателствен материал.

(2) ВЪЗЛОЖИТЕЛЯТ или оправомощено от него лице предава на ръка срещу подпис или изпраща по факс, електронна поща или по куриер на адреса за изпращане на уведомления на ИЗПЪЛНИТЕЛЯ писмено Съобщение за неизпълнение до ИЗПЪЛНИТЕЛЯ за отстраняване на всяко констатирано неизпълнение и/или некачествено изпълнение. Съобщението за неизпълнение се счита за направено на датата и в часа на получаването му от адресата. При предаване на ръка Съобщението за неизпълнение се счита за получено от датата на предаването, която се отбелязва в документа, екземпляр от който остава за ВЪЗЛОЖИТЕЛЯ. При изпращане по факс за получено се смята съобщение, чието получаване е потвърдено с отчет от факсовия апарат за успешното му изпращане. Електронното съобщение се смята за получено с постъпването му в посочената от ИЗПЪЛНИТЕЛЯ електронна поща, без да е необходимо потвърждаване на получаването. При изпращане по куриер, датата и часът на получаване се отразяват от куриера. Ненамирането на ИЗПЪЛНИТЕЛЯ на посочения от него адрес, непредоставянето на достъп или отказът да се приеме съобщението се удостоверяват от куриера и съобщението се смята за редовно връчено и получено от адресата.

(3) За всяко констатирано неизпълнение и/или некачествено изпълнение, за което има изпратено Съобщение за неизпълнение съгласно предходната алинея, или е съставен констативен протокол, ВЪЗЛОЖИТЕЛЯТ налага санкциите, предвидени в настоящият договор. Всеки отделен елемент от неизпълнение на услугата, който бъде идентифициран, се смята за самостоятелно неизпълнение. На края на всеки Отчетен месец ВЪЗЛОЖИТЕЛЯТ сумира всички санкции, изчислени съгласно настоящият договор и удържа стойността им от плащането за извършени услуги, което дължи на Изпълнителя за съответния месец.

Чл. 18. (1) Ако след изтичане на срока за отстраняване на неизпълнението, установено със Съобщение за неизпълнение или с констативен протокол, същото не е отстранено и неизпълнението е по-голямо от 5 % (пет процента) по график за деня, ВЪЗЛОЖИТЕЛЯТ не дължи каквото и да било възнаграждение за дейността, за която е констатирано неизпълнение повече от 5 % за Отчетния период.

(2) В случай че се констатират три или повече неизпълнения на едни и същи дейности/услуги/условия на Договора/техническата спецификация, в рамките на три Отчетни месеца, ИЗПЪЛНИТЕЛЯТ дължи неустойка в размер на 10 000 (десет хиляди) лева без ДДС. Тази неустойка се дължи от ИЗПЪЛНИТЕЛЯ на основание системно/повтарящо се неизпълнение, независимо от наложените санкции за всяко отделно неизпълнение.

(3) При настъпване на основанията по предходната алинея за налагане на неустойка за системно/повтарящо се неизпълнение ВЪЗЛОЖИТЕЛЯТ има право да прекрати едностранно настоящия Договор.

Чл. 19. Независимо от санкциите и неустойките по предходния член, ВЪЗЛОЖИТЕЛЯТ има право, при неизпълнение от страна на ИЗПЪЛНИТЕЛЯ на друго негово задължение по този Договор, извън посочените в предходния член, на неустойка в размер на 0,5% от сбора на стойността на услугите за последните 12 (дванадесет) Отчетни месеца, като неустойката може да се удържа от следващото плащане. В случай че към датата на неизпълнението не са изминали 12 (дванадесет) Отчетни месеца, неустойката е в размер на 10 000 /десет хиляди/ лв. без ДДС

Чл. 20. При забава на плащането от страна на ВЪЗЛОЖИТЕЛЯ, той дължи на ИЗПЪЛНИТЕЛЯ законната лихва върху дължимата сума за всеки ден на забава, но не повече от 5% (пет процент) от дължимата сума.

Чл. 21. Наложени глоби или санкции от страна на държавни институции за установени нарушения на законодателството на Република България са за сметка на виновната страна.

Чл. 22 ВЪЗЛОЖИТЕЛЯТ налага следните санкции:

1. Липса на изискуемо/ми специализиран/ни сметосъбиращ/ши автомобил/ли за

дейностите, съгласно изискванията в техническата спецификация. За всеки констатиран случай при извършена проверка, отразена в Констативен протокол се налага санкция в размер на 1000 лв.

2. Използване на транспортни средства, неотговарящи на екологичния стандарт съгласно изискванията в техническата спецификация. а всеки констатиран случай при извършена проверка, отразена в Констативен протокол се налага санкция в размер на 500 лв.

3. Замърсени и в лош външен вид транспортни средства. За всеки случай, документиран с Констативен протокол се налага санкция в размер на 100 лв.

4. Неспазване изискванията за въвеждане, предаване на данни и прекъсване на връзката в GPS системата, като: несъответствие със заявените във формата за добавяне на нов автомобил номер на автомобил и номер на устройство; автомобил без GPS устройство; неизправност на датчиците или цялото устройство, без да е заявено за технически проблем. За всеки констатиран случай установен с констативен протокол след направена справка от системния администратор на Възложителя се налага санкция в размер на 500 лв.

5. Неспазване на представените часови и маршрутни графици за дейностите. За всяко закъснение на часовия график, посочено в Съобщение за неизпълнение до 1 час се налага санкция в размер на 200 лв. и над 1 час се налага санкция в размер на 500 лв.

6. Неизпълнение на задължение по Договора, което не е споменато по горе. За всеки констатиран случай, установен с Констативен протокол се налага санкция в размер 200 лв.

**XI. Прекратяване на договора.**

Чл. 23. (1) ВЪЗЛОЖИТЕЛЯТ, запазвайки правото да наложи санкции и да получи неустойки и обезщетения по Договора, както и да предяви други съдебни претенции за неговото неизпълнение, може да прекрати Договора едностранно, като изпрати писмено уведомление за прекратяване на Договора до ИЗПЪЛНИТЕЛЯ във всеки един от следните случаи:

1. при системно неизпълнение на дейности по Договора от ИЗПЪЛНИТЕЛЯ по смисъла на чл. 18, ал. 2 по него;

(2) Извън посочените в предходната алинея случаи ВЪЗЛОЖИТЕЛЯТ има право да прекрати едностранно Договора, като изпрати писмено уведомление до ИЗПЪЛНИТЕЛЯ в случай на неизпълнение на законни или договорни задължения на ИЗПЪЛНИТЕЛЯ.

(3) В случаите по предходните алинеи Договорът се прекратява, считано от датата на уведомяване на ИЗПЪЛНИТЕЛЯ за това.

(4) Извън посочените в предходните алинеи случаи, ВЪЗЛОЖИТЕЛЯТ има право да прекрати едностранно Договора с едномесечно предизвестие, отправено до ИЗПЪЛНИТЕЛЯ, в случай че ИЗПЪЛНИТЕЛЯТ:

1. е извършил и ВЪЗЛОЖИТЕЛЯ е констатирал 3 /три/ поредни нарушения извършени в рамките на три месеца.

(5) Извън посочените в предходните алинеи случаи, ВЪЗЛОЖИТЕЛЯТ има право да прекрати едностранно Договора с шестмесечно писмено предизвестие, отправено до ИЗПЪЛНИТЕЛЯ.

(6) Възложителят може да прекрати едностранно договора с едномесечно предизвестие при неспазване на издадени писмени указания и/или уведомление за неизпълнение на някое от условията в РАЗДЕЛ VI.

Чл. 24. (1) Настоящият Договор се прекратява с изтичане на срока му или изчерпване на общата стойност по договора, посочен в чл. 4 и изпълнение на всички задължения

(2) Настоящият Договор се прекратява преди изтичане на уговорения срок в следните случаи:

1. по взаимно съгласие на страните, изразено в писмена форма и при уреждане на финансовите взаимоотношения между тях;

2. при обективна невъзможност за осъществяване на определените в настоящият Договор дейности по смисъла на настоящият договор „Обективна невъзможност“ е невъзможност, предизвикана от събитие, обстоятелство или причина, възникнала след сключване на Договора, която е извън контрола на съответната страна по Договора, не може или не би могло да бъде предотвратена, избегната или отстранена от същата и не може да й се вмени във вина.

3. съгласно чл. 28, ал. 4. от този Договор;

4. при обявяване в несъстоятелност на ИЗПЪЛНИТЕЛЯ или при прекратяване на ИЗПЪЛНИТЕЛЯ в случаите когато е неперсонифицирано обединение.

5. при други хипотези, предвидени в Договора или в нормативен акт.

(3) В случаите по т. 2 - т. 5 на предходната алинея се отправя писмено уведомление за прекратяване на Договора и се уреждат финансовите взаимоотношения между страните.

**ХІІ. Уреждане на спорове**

Чл. 25. (1) При възникване на спор от каквото и да е естество между ВЪЗЛОЖИТЕЛЯ и ИЗПЪЛНИТЕЛЯ във връзка с или отнасящ се до настоящия Договор, включително спор, породен или отнасящ се до неговото тълкуване, недействителност, изпълнение или прекратяване, страните ще полагат всички усилия да разрешат спора по пътя на договарянето.

(2) Ако страните не успеят да разрешат спора помежду си чрез преговори, то всяка от тях може да предяви съдебен иск пред компетентния български съд, като независимо от отнасянето на спора за разглеждане от съда, страните ще продължат да изпълняват задълженията си по Договора до влизане в сила на съдебното решение.

Чл. 26. Настоящият Договор се урежда от и тълкува в съответствие с действащото законодателство в Република България.

**ХІІІ. Промени в договора**

Чл. 27. Изменение на настоящия Договор се извършва при спазване на условията по чл. 116 от ЗОП.

**ХІV. Други условия на договора**

Чл. 28. (1) Страните по Договора не носят отговорност и не си дължат неустойки в случаите, когато забавата или неизпълнението на задължение по Договора е в резултат на непреодолима сила.

(2) Непреодолима сила е непредвидимо или непредотвратимо събитие от извънреден характер, възникнало след сключване на Договора, което е извън контрола на засегнатата страна и не може или не би могло да бъде предотвратено, избегнато или отстранено от която и да е от страните по Договора.

(3) Страната, която не може да изпълни задължението си поради непреодолима сила, уведомява за това другата страна в седемдневен срок от настъпването на това обстоятелство. След отпадане на събитието същата страна уведомява другата за готовността си да продължи да изпълнява договорните си задължения в срок от седем календарни дни от отпадането.

(4) Докато трае непреодолимата сила, изпълнението на задълженията и на свързаните с тях насрещни задължения спира. Съответните срокове за изпълнение се удължават с времето, през което е била налице непреодолима сила. Ако непреодолимата сила трае толкова дълго, че някоя от страните вече няма интерес от изпълнението, то същата страна има право да прекрати Договора с писмено уведомление до другата страна, след уреждане на финансовите взаимоотношения.

(5) ИЗПЪЛНИТЕЛЯТ трябва да търси всички разумни алтернативни средства за изпълнение на задълженията си по Договора, на които непреодолимата сила не пречи, освен ако друго не е указано от ВЪЗЛОЖИТЕЛЯ в писмен вид.

Чл. 29. ИЗПЪЛНИТЕЛЯТ е отговорен за всички щети, причинени по време на изпълнението на услугите върху обекти частна или общинска или държавна собственост, както и за нанесени такива на околната среда. ИЗПЪЛНИТЕЛЯТ заменя, възстановява до началното състояние всяка собственост, повредена от него, за своя сметка или поема разходите по възстановяването й.

Чл. 30. (1) ИЗПЪЛНИТЕЛЯТ и неговите служители/сътрудници са задължени да запазят професионална тайна за целия срок на Договора, както и след неговото завършване. Всички доклади и документи, изготвени или получени от ИЗПЪЛНИТЕЛЯ във връзка и/или по повод Договора, са конфиденциални.

(2) Страните се задължават предоставените лични данни да бъдат използвани единствено и само за целите на настоящия договор и ще се обработват, съхраняват и предоставят само и единствено по реда, предвиден в Регламент (ЕС) 2016/679/

Чл. 31. За неуредените въпроси в настоящия Договор и приложенията към него се прилага действащото законодателство на Република България.

Чл. 32. Настоящият Договор се съставя, подписва и подпечатва в четири еднообразни екземпляра, всеки със силата на оригинал.

Чл.33. Страните се задължават предоставените лични данни да бъдат използвани единствено и само за целите на настоящия договор и ще се обработват, съхраняват и предоставят само и единствено по реда, предвиден в Регламент (ЕС) 2016/679/”.

Чл.34. Упълномощени представители на Страните, длъжностни лица по изпълнението на договора са:

ЗА ВЪЗЛОЖИТЕЛЯ:

[..............................]

Телефон: [.................]

Email: [.......................]

ЗА ИЗПЪЛНИТЕЛЯ:

[..............................]

Телефон: [.................]

Email: [.......................]

Чл. 35. Неразделна част от настоящия Договор са:

Приложение № 1 - Технически спецификации на ВЪЗЛОЖИТЕЛЯ, изготвени за целите на процедурата по възлагане на обществената поръчка

Приложение № 2 - Техническо предложение на ИЗПЪЛНИТЕЛЯ, изготвено за целите на процедурата по възлагане на обществената поръчка;

Приложение № 3 - Ценово предложение на ИЗПЪЛНИТЕЛЯ, изготвено за целите на процедурата по възлагане на обществената поръчка;

Приложение № 4 - Гаранция за изпълнение на Договора.

ЗА ВЪЗЛОЖИТЕЛЯ: ЗА ИЗПЪЛНИТЕЛЯ:

……………………………. …………………………

Станислав Владимиров …………..

Кмет на община Перник ………………………………………

…………………..

Главен счетоводител